Komisjoni määrus (EÜ) nr 1165/95,

23. mai 1995,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 3115/94, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad ja neid kohaldatakse ka teiste osaliselt või täielikult koondnomenklatuuril põhinevate nomenklatuuride suhtes või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastava 2. veerus näidatud CN-koodi alla;

on asjakohane, et liikmesriigi tolli poolt väljastatud siduvat tariifiinformatsiooni, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, võib tariifiinformatsiooni pidaja komisjoni 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, [3] artikli 12 lõike 6 alusel kohaldada veel kolme kuu jooksul;

tolliseadustiku komitee tariifi- ja statistikanomenklatuuri osakond ei ole lisatud tabeli toodete nr 4 ega 7 kohta eesistuja määratud tähtaja jooksul arvamust avaldanud;

käesoleva määrusega ettenähtud meetmed on toodete nr 1, 3, 5 ja 6 osas kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse edaspidi koondnomenklatuuris vastavate nimetatud tabeli 2. veerus esitatud CN-koodide alla.

Artikkel 2

Liikmesriigi tolli poolt väljastatavat siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. mai 1995

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 345, 31.12.1994, lk 1.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon CN-kood | Põhjus |

1 | 2 | 3 |

1.Dekoratiivese (helendav purskkaev või "voolav kraan"), lahtivõetuna jaemüügipakendis. Kokkupanduna moodustavad erinevad plastmassosad (15 cm läbimõõduga alus, milles on valgustusseade ja juhtmega elektrimootor ja mis on varustatud lülitiga, kolm anumat, mitmesugused toruliitmikud, kraan, väike tantsijakuju, kunstlilled ja -lehed jne) ühe kirjeldatud eseme (kõrgusega 30—40 cm) | 39264000 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 3926 ja 39264000 sõnastusega |

2.Tekstiilpealsetega tuhvlid, millel on umbes 1 cm paksused plastmasstallad, mille välimine pool on kaetud väga õhukese ning mittevastupidava tekstiilmaterjaliga, mis on servadest kinni liimitud | 64041910 | Klassifikatsioon on kindlaks määratud koondnomenklatuuri tõlgendamise üldeeskirjade 1 ja 6, grupi 64 märkusega 4b ning CN-koodide 6404, 640419 ja 64041910 sõnastusega |

3.Ümbrises olev automaatne kassetisüsteem, mille olulised osad on:a)üks või mitu mälumooduliga teeki (igaüks sisaldab kasseti mälupesikut ja mikroprotsessoriga juhitavat robotit ning üht või mitut kassetipesa ning juhtseadet);b)sisseehitatud tarkvaraga teegi haldusüksus (toimib ühendusena teegi mälumoodulite ja ühe või mitme keskprotsessori vahel).Nimetatud süsteem on välja töötatud spetsiaalselt automaatse andmetöötluse jaoks lindikassettide automaatseks sissepanemiseks, töötlemiseks, salvestamiseks ja väljavõtmiseks | 84719910 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 84 märkusega 5B ning CN-koodide 8471, 847199 ja 84719910 sõnastusega |

4.Laiendplaat kaabliga ühendatud automaatsete andmetöötlusmasinate jaoks, mis võimaldab andmevahetust kohtvõrgus ilma modemit kasutamata.Sellise plaadiga saab andmetöötlusmasinat kasutada mõne teise masina või keskprotsessori sisend-väljundseadmena. Laiendplaat on umbes 10 × 21 cm suurune trükkplaat, mis sisaldab integraallülitusi ning aktiiv- ja passiivkomponente. Plaat on varustatud andmetöötlusmasina laienduspesale vastavate isaspistikute reaga, kohtvõrgu ühenduskaabli liidese ja valgusdioodidega. | 85178290 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 84 märkusega 5 ning CN-koodide 8517, 851782 ja 85178290 sõnastusega |

5.Väike elektroakustiline vastuvõtja (kõrvaklapp), mille korpus ei ole suurem kui 7 × 7 × 5 mm.Vastuvõtja koosneb magnetist, poolist ja membraanist ning võtab vastu membraani võnkumist põhjustavaid elektrisignaale, tekitades nii kuuldavaid helisid. Koos võimendiga saab vastuvõtjat kasutada kuuldeaparaadina | 85183090 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 90 märkusega 2a ning CN-koodide 8518, 851830 ja 85183090 sõnastusega |

6.Laserkoopiamasin, mis koosneb peamiselt ühes ja samas korpuses asuvast skaneerimisseadmest (skanner), digitaalsest pilditöötlusseadmest ja trükiseadmest (laserprinter).Skaneerimisseade on optiline ja koosneb lambist, peeglitest, läätsedest ning fotoelementidest, skaneerides algkujutise ridade kaupa. Koopiad valmivad elektrostaatiliselt laserprinteri trumli kaudu, kasutades kaudset protsessi. Lisaks sellele saab laserprinteriga algkujutist mitut moodi muuta, näiteks vähendada, suurendada, varjutada | 90091200 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 9009 ja 90091200 sõnastusega |

7.Väikesed, erivärvilised (punased, rohelised, hõbedaselt läikivad) tähed ja südamed ning nööpnõelapea suurused mitmevärvilised terakesed, mis on valmistatud plastikkilest ning mida kasutatakse karnevalilaudade, laste peolaudade või jõululaudade kaunistamiseks. Kaunistusefekt saavutatakse toodete piserdamisega. | 95059000 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 9505 ja 95059000 sõnastusega |

+++++ TIFF +++++

|

--------------------------------------------------